Source: https://www.dph.sk/33/dodanie-sluzby-do-usa-zivnostnikom-a-povinnost-registracie-pre-dph-v-roku-2019-uniqueidmRRWSbk196FPkyDafLfWALZKDA4bYb1gO4fd6fOKRYXXEpNyMga8aw/?uri_view_type=4
Timestamp: 2019-08-20 16:55:30+00:00
Document Index: 12194516

Matched Legal Cases: ['§ 4', '§ 7', '§ 7', '§ 7', '§ 7', '§ 15', '§ 16', '§ 16', '§ 16', '§ 15', '§ 7', '§ 7', '§ 15']

Dodanie služby do USA živnostníkom a povinnosť registrácie pre DPH v roku 2019 | DPH
Dodanie služby do USA živnostníkom a povinnosť registrácie pre DPH v roku 2019
2019.14.2.4 Dodanie služby do USA živnostníkom a povinnosť registrácie pre DPH v roku 2019
Chcela by som sa opýtať na to, či mám povinnosť registrovať sa ako platca DPH a či mi vzniká povinnosť DPH platiť v prípade:
som živnostník s trvalým pobytom na Slovensku,
poskytujem služby sprostredkovania obchodu,
odberateľom služby je spoločnosť Crossover, ktorá sídli v Austin, štát Texas, USA,
službu vykonávam v Českej republike, Maďarsku, Poľsku (služobné cesty) a aj na Slovensku,
pri podpise zmluvy som musela vyplniť tzv. tax form, konkrétne typ W8BEN.
Upozorňujeme, že je potrebné pracovať so všetkými druhmi registrácie, ktoré sú upravované v zákone o DPH. Pre tuzemské zdaniteľné osoby. Sú to § 4 (plnohodnotný platiteľ DPH) a registrácie podľa § 7, § 7a zákona o DPH (registráciou podľa § 7 a § 7a sa nestávate platiteľom DPH, ale máte len určité povinnosti, resp. pri prijatí služby z EÚ ste iba osobou povinnou platiť daň).
Pri určení miesta dodania služby postupujeme podľa § 15 a § 16 zákona o DPH.
V prípade, že fakturujete sprostredkovateľské služby, tieto sú upravené v § 16 zákona o DPH.
Sprostredkovanie je uvedené v § 16 ods. 13 zákona o DPH, kde je uvedené, že miestom dodania služby, ktorá spočíva v sprostredkovaní tovaru alebo služby osobou, ktorá koná v mene a na účet inej osoby, dodanej osobe inej ako zdaniteľnej osobe, je to isté miesto ako miesto dodania alebo nadobudnutia tovaru alebo služby, ktoré sú predmetom sprostredkovania.
§ 15 zákona o DPH je pre neplatiteľov DPH viazaný aj na registráciu podľa § 7a zákona o DPH
§ 7a ods. 2 zákona o DPH – Ak zdaniteľná osoba, ktorá nie je platiteľom a ktorá má v tuzemsku sídlo, miesto podnikania, prevádzkareň, bydlisko alebo sa v tuzemsku obvykle zdržiava, dodáva službu, pri ktorej je miesto dodania podľa § 15 ods. 1 v…